# Ar buguel fur

* An Doctor.
* BONJOUR, Mabig : pelêc’h it-hu ?
* Ar Buguel.
* Da glasq ur Mestr e zàn un tu.
* An Doctor.
* Me zo Doctor, ha mar qirit
* Me raï scol dêc’h, mar am pedit.
* Ar Buguel.
* Bet oun er scol gant Doctoret,
* Ha tout o c’havàn borodet,
* O clasq desqi da beb-unan
* Ar pez ne ouzont qet o-unan.
* An Doctor.
* Petra ne oar an Doctoret ?
* Ar Buguel.
* Meur a dra zo ne ouzont qet.
* An Doctor.
* Ha te oar mui egueto ?
* Ar Buguel.
* Mar qirit, ni a zisputo.
* An Doctor.
* Te da zisput ouz un Doctor !
* Ar Buguel.
* Ho ! respont a rin gant enor ;
* Ha na oufac’h goulen netra
* Na roin rêzon dêc’h anezâ.
* An Doctor.
* Piou en deus crouet ar bed-màn ?
* Ar Buguel.
* Nep a rêr Doue anezàn.
* An Doctor.
* Ha te oar petra eo Doue ?
* Ar Buguel.
* Allas ! ne oun qet, na c’houi ive :
* Dre ar feiz deomp oll eo desqet
* Qement a zo en deus crouet,
* Var guement zo eo souveren,
* Da guement zo e courc’hemen ;
* An nep ne zentont qet ountâ
* Ne vanq james d’o funissa
* Ous pen ez eo universel,
* E c’hel tout, ez eo eternel ;
* Mes ne oufe den expliqa
* Na renta rêzon anezâ.
* O altitudo ! na ellomp qen :
* Adoromp èn hep e gompren.
* An Doctor.
* Petra dle an oll da Zoue ?
* Ar Buguel.
* E zervicha corf hac ene.
* An Doctor.
* Peur na penos er servicher ?
* Ar Buguel.
* Pa ra peb-unan e zever.
* An Doctor.
* Petra eo dever peb-unau ?
* Ar Buguel.
* Dever an oll guitibunan.
* An Doctor.
* Petra eo dever an Doctoret ?
* Ar Buguel.
* Pratiqa ar mad o deus desqet,
* Rac inutil ha coll amzer
* Eo disqi ar mad hep e ober.
* An Doctor.
* Petra eo dever ur Buguel ?
* Ar Buguel.
* Disqi beza un den santel.
* An Doctor.
* Peur en em goll ur c’hrouadur ?
* Ar Buguel.
* Pa ro d’e dad displijadur.
* An Doctor.
* Petra ra dezàn mont da goll ?
* Ar Buguel.
* Beza re lezet en e roll .
* An Doctor.
* Pelec'h e tesqer follentez ?
* Ar Buguel.
* O henti goal compagnunez.
* An Doctor.
* Piou so dangerus o henti ?
* Ar Buguel.
* Nep so sujet da sotoni.
* Dibaot buguel a hent tud sot
* Eus o sotoni na zesq lot.
* An Doctor.
* Piou a respont eus anezo ?
* Ar Buguel.
* Nep a so tad ha mam dezo.
* An Doctor.
* Petra eo dever tad ha mam ?
* Ar Buguel.
* Miret o bugale divlam.
* An Doctor.
* Penos ec’h ellont-y e ober ?
* Ar Buguel.
* Oc’h o suja da chom er guer
* Mar o lezont re da vale,
* E teuint libertin hep dale.
* An Doctor.
* Peur e tleer o instrui ?
* Ar Buguel.
* Dious o speret dre ma tui.
* An Doctor.
* Peur e tleer o c’horija ?
* Ar Buguel.
* Pa zint bian, eas da blega.
* Facilloc’h eo plega planten
* Eguet na deo plega gnezen.
* An Doctor.
* Peur e tleer o demezi ?
* Ar Buguel.
* Pa o deus oat ha fantasi.
* Guell eo abret demezi merc’h,
* Eguet na deo caout qeuz varlerc’h.
* An Doctor.
* An tad, ar vam hac int a dle
* Ober stad eus o bugale ?
* Ar Buguel.
* Tad a ra stad eus e vabic,
* En desq da veza mab prodig ;
* Ha mam a ra stad ous he merc’h,
* Peur-liessa a oüel varlerc’h.
* An Doctor.
* An tad, ar vam, hac int a dle
* Rei o zraou oll d’o bugale ?
* Ar Buguel.
* Sotoni bras ve da un den
* Discrêgui eus tout e voyen,
* Ha rancout goulen goude-se
* E ezomou ous bugale.
* Seantoc’h eo goulen oc’h tad,
* Evit d’an tad goulen dious mab.
* Guelet hon eus meur a exempl
* Etouez tud cre ha tud sempl,
* Ar vugale o caç ractal
* Ho zad, ho mam d’an hospital.
* An Doctor.
* Pe etre piou en tieguez
* Ne vez nemeur a garantez ?
* Ar Buguel.
* Etre bugale ha lesvam,
* Ispicial mar deu d’o blam,
* Rac al lesvam ne qet caret
* A galon vat gant minoret :
* Dibaot lesvam a gar ive
* Bugale all qeit hac he re.
* An Doctor.
* Ha te oar micher priedou ?
* Ar Buguel.
* Clêvet emeus o doareou.
* An Doctor.
* Peur vez carante etrese ?
* Ar Buguel.
* Pa na zeffot netra deze.
* An Doctor.
* Ha peur e vanq an union ?
* Ar Buguel.
* Pa vanq dezo pourvision.
* An Doctor.
* Ha peur e vezont e coler ?
* Ar Buguel.
* Pa vanq unan en e zever.
* An Doctor.
* Piou a so cassaüs d’an oll ?
* Ar Buguel.
* An diaoul hac ur c’hreg foll.
* En un desert eo guel beza,
* Ha caout eno peoc’h da veva
* Evit n’en deo chom assambles,
* Gant greg ebet, mar dê folles.
* An Doctor.
* Hac ar graguez a gar ar guin ?
* Ar Buguel.
* Eus a enor n’en dint qet dign.
* Ur vreg a so custum da efa
* A bep tout ne dal netra ;
* Oc’h peb honestis e ser dor,
* Hac oc’h pep pec’het e tigor.
* An Doctor.
* Petra servich canna ur vreg ?
* Ar Buguel.
* Lacât he maliç da redec.
* N’en deus serpant dangerussoc’h,
* Leon na dragon terruploc’h,
* Eguet ur vreg so e coler,
* Ous e c’hanna so mil danger.
* An Doctor.
* Pelec’h e caffet-hu ur vreg vat ?
* Ar Buguel.
* D’an ên e ranqer mont d’e c’herc’hat.
* An Doctor.
* Nac ar plac’het, va buguel qes,
* Ha te c’heus oute carantez ?
* Ar Buguel.
* Va zad en deus va c’helennet
* Ne dostaïn james ous plac’het,
* Rac tromplus int cals aneze,
* Ha collet ar bed-mâ gante.
* O min a so douç eguis mel,
* Hac a zeboch meur a vuguel ;
* Mes ne vezet qet pell ganto
* Eguis ar vestl na dint c’huero.
* An Doctor.
* Petra a ra da gals a dut
* Divar o fen caout mil disput ?
* Ar Buguel.
* Petra ma zeo an dut-se sot
* Eus a vil malheur clasq o lot.
* An Doctor.
* Ha te ene plac’h fur ebet ?
* Ar Buguel.
* Na meus qet cals anavezet :
* Ar plac’het fur, var a glevàn,
* Ne dint qet commun er vro-màn.
* An Doctor.
* Pe da lec’h eta int-hi êt ?
* Ar Buguel.
* Elec’h n’en deus qet a voaset.
* Biscoas plac’h fur, fur na voe pell
* O henti goas na ne voe vell.
* An Doctor.
* Ha ne dleer qet en em henti
* Evit caout 1ec’h da zimezi ?
* Ar Buguel.
* Demezi a so permetet,
* Mes sotoni eo qemeret
* Eur plac’h e deus meur a c’halant,
* Hac eus an oll a so contant :
* Guell eo ganén caout eur mignon,
* Eguet eur plac’h en donêzon.
* An Doctor.
* Ha te c’heus cals a vignonet ?
* Ar Buguel.
* Ne anzavan mignon ebet.
* Ar mignonet eus ar bed-màn
* So inconstant, var a glêvan :
* Dibaot a zen a ve tromplet
* O re fiziout er mignonet.
* An Doctor.
* Pegueit epad ar vignonach ?
* Ar Buguel.
* Bete’n ezom, pas davantach.
* Nep en deus arc’hant hac o ro,
* A gav mignonet e peb bro ;
* Mar deu ezom dezàn goude,
* E vignonet en dizene.
* An Doctor.
* Petra ra nep a brest arc’hant
* Da ur mignon hep caout goarant ?
* Ar Buguel.
* C’hoant coll en deus, hervez fêçon,
* Hac e arc’hant hac e vignon :
* Qenderv gompes out pa bresti,
* Ha den ingrat pa c’houlenni.
* An Doctor.
* Na nep a ra un donêson.
* Petra sonch-én en e galon ?
* Ar Buguel.
* Sonj a ra en devezo
* Daou c’hement mui eguet na ro
* Panevet se certenamant
* Nebeut a zen a rae presant.
* An Doctor.
* Hac én a so den e nep canton,
* N’en deus adversour ha mignon ?
* Ar Buguel.
* Dibaot a zen a so er bed-mâ
* N’en deus er c’har hac er c’hassâ.
* An Doctor.
* Pe dious piou e renqer tremen ?
* Ar Buguel.
* Dioc’h ar bed-oll mar be moyen
* Rac ne deus den na ell ober
* Ha drouc ha mat gant an amzer.
* An Doctor.
* Pellec’h e sao dissantion ?
* Ar Buguel.
* Elec’h ma vanq soumission ;
* Au dut superb a sav ato
* Un disput bennac etrezo.
* An Doctor.
* Na pe ouz piou na ranqer qet
* Caout james disput ebet ?
* Ar Buguel.
* Ne dleer caout gant hini,
* Ma na ellet qet trec’hi.
* Marc’h a resist oc’h ar c’hentrou
* A ra gaou bras ouz e gostou ;
* Ha sot eo den da resista
* Ous nep so creoc’h egueta.
* An Doctor.
* Penaos e fach ar vignonet,
* Na peur e vezont accordet ?
* Ar Buguel.
* Divar ar guin peur liessa
* E custumont en em facha ;
* Ha d’o accordi goude-se
* E renqer caout guin adare.
* An Doctor.
* Ha te oar ive eva guin ?
* Ar Buguel.
* Re yaouanqic ê c'hoas va min.
* Gant an Doctoret el lêzàn,
* A raï guell uzach anezàn.
* An Doctor.
* Nep zo pedet da ur banqet,
* Ha ne qet sot ma n’en da qet ?
* Ar Buguel.
* Furoc'h ê calz mar chom er guer,
* Ma na oar eva dre voder.
* An Doctor.
* Petra ra an ini ev re ?
* Ar Buguel.
* Disqi d’ar bed oll e zoare.
* Pa vez secret, mar bez mezo,
* Qement a oar a lavaro,
* Ha calz c’hoas aviziou ouspen,
* Pa zao e vanne en e benn.
* Ar paoura tout, evet dezàn,
* A zo pinvidic, emezàn ;
* Ha gouscoude en deveus poan
* O clasq caout yot silet da goan.
* An Doctor.
* Piou a ra d’an dud guella cher ?
* Ar Buguel.
* Nep en deus joa oc’h e ober.
* Digant eur mignon eo guell caout dour
* Eguet guin digant un traitour.
* An Doctor.
* Mar ez pe arc’hant, te efe guin,
* Evit beza yaouanc da vin ;
* Mes n’elles eva nemet dour,
* Abalamour ma zout paour.
* Ar Buguel.
* Me ne meus nac arc’hant nac aour
* Ha gouscoude ne doun qet paour ;
* Pinvidic oun coulz ha nicun,
* Pa zon contant eus va fortun,
* Ha clêvet a meus e peb lec’h,
* Eo guell dour ha bara sec’h
* Eguet caout arc’hant leis an ty,
* Ma ne contant nep en deus-hy.
* An Doctor.
* Piou a zezir ha nen deus qet ?
* Ar Buguel.
* Nep a frip ha ne c'hounit qet.
* Dibaot eo guelet ur prodig
* O chom pell amzer pinvidic ;
* Dibaot ivez ur feneant
* A zestum calz eus a arc’hant.
* An Doctor.
* Piou zo beo hac en deffe naon ?
* Ar Buguel.
* Nep a chom re bell var e scaon.
* An Doctor.
* Piou ne verit qet a zicour ?
* Ar Buguel.
* Nep a zo cre ma na labour.
* An Doctor.
* Petra ê avantach ar re baour
* Var nep en deus arc’hant hac aour ?
* Ar Buguel.
* Un avantach a so caër ;
* N’o deus qet aon rac al laër ;
* Rac ne veler qet al laëron
* O vont nemeur en o c’hanton.
* An Doctor.
* Pelec’h eta e vezont hi ?
* Ar Buguel.
* Eleac’h ma santont eus ganty.
* An Doctor.
* Piou so custum da laërez ?
* Ar Buguel.
* Nep en deus aon rac paourentez.
* An Doctor.
* Ha cresqi ra ar voyen
* O qemeret madou an estren ?
* Ar Buguel.
* James den ne binvidica
* Oc’h ober gaou ous e nessa :
* Ar madou drouc acquisitet
* Na brosperont gant den ebet.
* An Doctor.
* Nac ar madou destumet pront ?
* Ar Buguel.
* Dissilla prest a gustumont.
* An Doctor.
* Hac al laëron a ell miret
* N’o deffe qet a boan speret ?
* Ar Buguel.
* Natur al laër eo beza lent,
* Caout aon ha spont pa za en hent,
* E sonj dezàn ez eus bepret
* Eur re benac oc’h e redec.
* An Doctor.
* Pet seurt laëron so er bed-mâ ?
* Ar Buguel.
* Difficil ve o nivera ;
* Rac ma ve an oll examinet,
* Nebeut a zen just a gaffet,
* Hac ar pez am eston muya,
* Hac a ra poan din da sonja,
* Eo ma renter en peb canton
* Enoriou d’ar brassa laëron,
* Hac eun nombr bras a re dister
* Dirac an oll a bunisser.
* An Doctor.
* Piou a gar enor er bed-mâ ?
* Ar Buguel.
* An oll a so contant anezâ.
* An Doctor.
* Piou a ra enor d’e nessa ?
* Ar Buguel.
* Nep en deus carantez outâ.
* Renta enor hep carantez,
* So trahison pe traitourez.
* An Doctor.
* Peur e chench au dut faltazi ?
* Ar Buguel.
* Pa gresq ar madou en o zy.
* Dibaot hini, mar deus nicun,
* Na chench humor pa chench fortun.
* Ar fortun vras, an enoriou,
* Eus a sent a ra diaoulou.
* An Doctor.
* N’ac a re a g1asq enoriou,
* O publia o vertuziou ?
* Ar Buguel.
* Dibaot ar yar na goll e vi,
* O cana re goude dezvi,
* Ha dibaot den en em bompat,
* Na goll e boan oc’h ober vat.
* An Doctor.
* Ha te c’heus joa eus an enor ?
* Ar Buguel.
* Ne glasqan qet a zizenor.
* An Doctor.
* Pe an enor pe ar madou
* Eo ar guella eus a zaou ?
* Ar Buguel.
* Guell eo brut mad da bep-hini
* Eguet caout madou leis an ty.
* An Doctor.
* Hac ar bed-oll a glasq enor ?
* Ar Buguel.
* Coulz an azen hac an doctor
* Dibaot an den, mar deus nicun,
* A so contant eus e fortun.
* An Doctor.
* Petra a gredes-te eus an dud
* A so custum da gaout goal vrud ?
* Ar Buguel.
* Dibaot chiminal a voguet
* Annez nz ve tao en oalet :
* Dibaot en deus goal renom
* Na de clouar ma na de tom.
* An Doctor.
* Pe oc’h tra e c’heus-te joa ?
* Ar Buguel.
* Ous un dra vat pa er c’havàn.
* An Doctor.
* Petra ar mat a blich dide ?
* Ar Buguel.
* Beza bepret e graç Doue.
* An Doctor.
* Ha te a c’heus c’hoarzet biscoas ?
* Ar Buguel.
* Ne gredàn qet em be c’hoas.
* Clêvet e meus o re c’hoarzin
* Na zestumer nemet chagrin :
* Goude c’hoarzin e teu gouela,
* Goude c’hoari, huanada.
* An Doctor.
* Perac ma remerqer e peb den
* Bremâ trist hac ember laouen ?
* Ar Buguel.
* Allas ! dre ar c’henta pec’het,
* D’an inconstanç omp oll sujet :
* Ha ne ell den moralamant,
* Beza parfetamant contant,
* Qen a allo evit biqen
* Possedi ar mat souveren ;
* Rac bepret an adversite
* So harp oc’h ar brosperite.
* An Doctor.
* Ha te oar ive petra ra
* Ma zeus cals contant er bed-mâ ;
* Ha cals all pere ne dint qet,
* Carguet a chagrin o speret ?
* Ar Buguel.
* Ar stad en eus ar c’houstianç
* Peurvuia a ra differanç,
* Rac nep a vev en guir gristen,
* So paciant en e anqen :
* Evel Job int contant bepret,
* Er c’hlênvet coulz hac er yec’het
* Bepret o deveus resignanç
* D’ar gundu eus ar Brovidanç ;
* Mes er c’hontrol, an dud mechant
* A souffr atao diêsamant.
* An Doctor.
* Perac eta na chenchont hy ?
* Ar Buguel.
* Difficil bras eo distrei :
* Cos guezen zo drouc da blega ;
* Qent e torfe eguet heüna.
* Un den yaouanq da fall pa za,
* Ne vella qet evit cosa.
* Pe mar chench eun draïc benac,
* Ne chencho qet a galon vad.
* Eur c’hos louarn hac én dare :
* Guelet ur yar c’hoas a garre :
* An nep na chench a vir galon
* A gar ar goal occasion.
* An Doctor.
* Me vel erfat, buguel yaouanq,
* Ne zeffot qet dit a sqïant ;
* Mes lavar din pe seurt micher
* A guemeri gant an amzer ?
* Ar Buguel.
* C’houi so Doctor ha den savant
* Livirit din ho santimant.
* An Doctor.
* Me falfe din, pa zout abil,
* Rei dit un etat difficil.
* Ar Buguel.
* Difficulte a zo partout ;
* Roit din unan dioc’h va gallout.
* An Doctor.
* Me vel ervat ne gares qet
* Nac ar graguez, nac ar merc’het ;
* Ma o c’hares, e raes fortun
* O timisi coulz ha nicun ;
* Mes pa ne zint dioc’h da zivis,
* Ret eo did beza den a ilis ;
* Ha mar qeres, en eur redec,
* Me tesqo da veza bêlec.
* Ar Buguel.
* Eus a guemense noun qet dign,
* Ha ne garan get eva guin.
* An Doctor.
* Petra vezi-de-ta, manac’h ?
* Ar Buguel.
* Aon bras emeus n’am be re veac'h.
* Ar froc a so dies da zouguen,
* Ha me gred ez eus meur a zen,
* Ma c’hallent o sench oc’h rochedou,
* A raë franqis er c’houenchou.
* An Doctor.
* Me vel erfat, diouc’h da humeur
* Na vezi qet na Tad na Breur ;
* Mes mar qeres da viana,
* Avocat ec’h elli beza.
* Ar Buguel.
* Ma ven avocat e ranqen
* Souten ar gaou hac e zifen,
* Ha rei cusul da bep-hini
* Dious e humor ha faltasi,
* Pe autramant em dismeganç
* Chom hep pledi en audianç.
* An Doctor.
* Petra vizi-te ta, soudart ?
* Ar Buguel.
* Ne doun qet custum dious an art.
* Ar Soudardet tout peurvuia
* A zesq laeres, a zesq pilla ;
* Hounes a so un etat fall,
* Ret e clasq din ur vicher all.
* An Doctor.
* Pa na blich etat er bed dit,
* Ret e din da gaç da Hermit.
* Ar Buguel.
* Roit eta din hermitach,
* Ne c’houlennàn qet davantach ;
* Rac evit chom etoues an dut,
* Emeus aon bras n’am be goal vrut.
* An Doctor.
* Peseurt goal vrut a pezo de
* Mar bevez mad hervez Doue ?
* Ar Buguel.
* Ar bed oll a so decriet,
* Ha no deffe qet faziet ;
* Ar Velêyen couls a re all
* A so sujet d’an teodou fall ;
* Ar Venac’h paour er c’houenchou
* Nint qet exant dious teodadou ;
* Ar Priedou, ha Tad ha Mam
* A so bepret dindan o blam ;
* Ar groages qes hac ar merc’het
* A so ganto disenoret,
* Mestr ha mæstres o tempesti,
* Servicher o feneanti,
* Tud a justiç o ruina,
* Ar varc’hadourien o trompla,
* An dut gentil o vouel-dreti,
* Ar baysautet o vurmuri ;
* Nven deus itron na demesel
* A ve exant dioc’h o zravel ;
* Ar bed-oll so tud fall dezo,
* Ne chomin qet gante er vro.
* An Doctor.
* Pa c’heus aon rac an teodou fall,
* Me reï dit un avis all :
* Studi caer ha bez un doctor
* Den ne doucho ous da enor.
* Ar Buguel.
* An doctoret couls ha re all
* A so sujet d’an teodou fall ;
* Enoret ve o c’halite,
* Pa ne vet o superbite,
* Hennes eo viç an dut savant,
* Caout vanite eus e sqiant.
* An Doctor.
* Va buguelic, fouetet e viot,
* Rac re liger oc’h a deot.
* Ar Buguel.
* Mar bezàn fouetet, me so sur
* Nep am foueto na vo qet fur ;
* Perac fouetta ur buguel qes,
* Rac ma lavar ar virionez ?
* An Doctor.
* Ar virionez a so cassaüs.
* Ar Buguel.
* Ia da nep a so cablus.
* Ret eo lezel nep en deus gal
* D’en em gravat ha da c’hrognal.
* Nep a gundu goal vuez,
* A vezo flêmet alies.
* Parlant a rit ous fouetta ;
* Fouettit oc’h azen da guenta,
* Ha miret o sqiant ganeoc’h,
* Me gavo guell Mestr eguedoc’h.
* Fin.